- सिंदूर के साथ बच्ची का साया भी छिना - Amar Ujala Hindi News
सिंदूर के साथ बच्ची का साया भी छिना
{"_id":"121-56892","slug":"Lakhimpur-56892-121","type":"story","status":"publish","title_hn":"\u0938\u093f\u0902\u0926\u0942\u0930 \u0915\u0947 \u0938\u093e\u0925 \u092c\u091a\u094d\u091a\u0940 \u0915\u093e \u0938\u093e\u092f\u093e \u092d\u0940 \u091b\u093f\u0928\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
ससुर-दामाद की मौत के बाद मुसीबत में परिवार, रो-रोकर बुरा हाल
लखीमपुर/गोला गोकर्णनाथ। लखीमपुर-गोला मार्ग पर शुक्रवार को सड़क हादसे में मारे गए दो लोगों के परिवार दोहरी मुसीबत में हैं। रिश्ते के ससुर और दामाद की मौत के बाद से दोनों के परिवार वाले बदहवास हैं। सभी का रो-रोकर बुरा हाल है। मांग उजड़ने के साथ पिता के सिर का साया भी छिन गया।
शुक्रवार का दिन गोला निवासी रेडियो मैकेनिक ओमप्रकाश राठौर (61) और कोतवाली सदर क्षेत्र के मुहल्ला कपूरथला निवासी एवं पेशे से अध्यापक भगत सिंह राठौर (35) के परिवार के लिए मनहूस साबित हुआ। दोनों लखीमपुर से गोला कार से जा रहे थे, कि जलालपुर मोड़ के निकट एक ट्रैक्टर-ट्रॉली से कार की हुई भिड़ंत में मौत हो गई। जबकि कार सवार ओमप्रकाश राठौर के भांजे अजय राठौर, सन्नी और राहुल मामूली रूप से चोटिल हो गए। पोस्टमार्टम के बाद दोनों शवों का शनिवार को अंतिम संस्कार कर दिया गया।
हादसे के बाद रेडियो मैकेनिक ओमप्रकाश राठौर के परिवार का रो-रोकर बुरा हाल है। संतान के नाम पर उनकी सिर्फ दो पुत्रियां हैं। हाड़तोड़ मेहनत से उन्होंने दोनों पुत्रियों को उच्च शिक्षा दिलाई। बड़ी पुत्री प्रीति बेसिक शिक्षा विभाग में अध्यापिका हैं। दो साल पहले ही उसका विवाह भगत सिंह राठौर के साथ हुआ था। भगत सिंह भी अध्यापक थे। उनसे एक बच्ची भी है। प्रीति पर इस हादसे से दोहरी मार पड़ी है। एक ओर पति के मारे जाने से वह विधवा हो गई, वहीं दूसरे पिता का साया भी उसके सिर से उठ गया है। उसके गोद में मौजूद बच्ची के होश संभालने से पहले ही उसके भी पिता को हादसे ने छीन लिया। ओमप्रकाश की पत्नी पुष्पा देवी के आंसू सूख चुके हैं। पति और दामाद की मौत के बाद इस बुढ़ापे में उसके सिर पर जवान हो चुकी, दूसरी पुत्री रुचि के ब्याह के साथ विधवा हो चुकी प्रीति की देखभाल की भी जिम्मेदारी आन पड़ी है।